Diari Oficial de la Generalitat Valenciana


Sumari del DOGV 4432, del 04-02-2003 (2003/847)

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació puntual i Pla Parcial Sector 14 al municipi d'Onda.
-----------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/847


Data del document
:   10-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació puntual i Pla Parcial Sector 14 al municipi d'Onda. [2003/847]
  
Vist l'expedient relatiu a la modificació puntual i Pla Parcial Sector 14 al municipi d'Onda, i de conformitat amb els següents:
  
Antecedents
  
Primer
  
Per mitjà del procediment notarial, la societat Norma Urbana, SL, va sotmetre a informació al públic el Pla Parcial reclassificatori del sector industrial SUD-14 d'Onda. La informació al públic es va dur a terme per mitjà d'anuncis publicats en el periòdic Levante de 28 de març de 2001 i en el Diari Oficial de la Generalitat Valenciana de 5 d'abril de 2001. Transcorregut el període d'informació al públic, durant el qual es van formular diverses al·legacions, el Ple de l'Ajuntament va aprovar provisionalment el Pla Parcial en la sessió de 25 de juny de 2001, després d'això l'expedient es va remetre per a la seua aprovació definitiva el 13 d'agost de 2001.
  
Segon
  
La Comissió Informativa d'Urbanisme de Castelló, en la sessió de 30 d'octubre de 2001, va acordar que es comunicara a l'Ajuntament la necessitat de completar la documentació en determinats punts.
  
Tercer
  
Arran del que indica l'anterior acord, l'Ajuntament d'Onda va iniciar la tramitació d'una modificació puntual del Pla General que servira de cobertura al Pla Parcial. El Ple de l'Ajuntament d'Onda, per mitjà d'Acord de 26 de novembre de 2001, va acordar exposar al públic la modificació, la qual cosa es va dur a terme per mitjà d'anuncis publicats en el Diari Oficial de la Generalitat Valenciana de 20 de desembre de 2001 i en el periòdic Levante de 15 de gener de 2002. Transcorregut el període d'informació al públic, durant el qual no es van formular al·legacions, el Ple de l'Ajuntament va aprovar provisionalment la modificació en la sessió de 25 de febrer de 2002.
  
Quart
  
Emesa la Declaració d'Impacte Ambiental per part de la Conselleria de Medi Ambient el 3 d'octubre de 2002, per mitjà d'escrit de 18 d'octubre de 2002 el Servici Territorial d'Urbanisme va comunicar a l'Ajuntament que, a fi de donar compliment a la Declaració, s'havien d'introduir determinades alteracions en el Pla Parcial. A conseqüència d'això, el Ple de l'Ajuntament d'Onda, en la sessió de 15 de novembre de 2002, va acordar introduir en el Pla Parcial determinades modificacions.
  
Cinqué
  
La documentació està formada pel projecte de modificació puntual del Pla General, compost de memòria i plans, i del Pla Parcial, compost de memòria, plans, normativa i estudi d'impacte ambiental.
  
Sisé
  
L'objecte del Pla Parcial és el desenrotllament urbanístic, com a sòl urbanitzable industrial, d'un nou sector d'una superfície de 651.055 m² de sòl, abans classificats com a sòl no urbanitzable.
  
El resum de superfícies és el següent:
  
Zones verdes 77.515 m²
  
Sòl industrial 515.660 m²
  
Vials 57.880 m²
  
Sector 651.055 m²
  
El Pla General d'Onda es va aprovar definitivament l'11 d'abril de 1995 i es va homologar globlament per mitjà d'Acord de 22 de juliol de 1998.
  
Per mitjà de la modificació puntual del Pla General tramitada per l'Ajuntament, i a la qual s'ha fet referència, es preveu la conversió en sòl no urbanitzable comú dels terrenys del Toll d'Ascla, els quals han sigut incorporats finalment com a xàrcia primària de zona verda no computable com a xàrcia secundària.
  
Seté
  
S'han emés els informes següents:
  
- El 3 d'octubre de 2002, Declaració d'Impacte Ambiental per la Direcció General de Planificació i Gestió del Medi de la Conselleria de Medi Ambient.
  
- L'1 de novembre de 2001 per la Direcció General d'Indústria de la Conselleria d'Indústria i Comerç.
  
- El 30 d'octubre de 2001 per la Confederació Hidrogràfica del Xúquer.
  
- El 26 d'octubre de 2001 per l'Oficina del Pla de Carreteres de la COPUT.
  
Fonaments de dret
  
Primer
  
La tramitació de la present modificació puntual del Pla General d'Onda ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
D'una altra banda, la tramitació municipal del Pla Parcial ha sigut correcta, de conformitat amb el que establix l'article 52 de la LRAU i en l'article 173 i concordants del RPCV.
  
Segon
  
La documentació, està completa, en compliment del que disposa l'article 27 en relació amb el 55.1 de la LRAU, així com en l'article 85 i 45 següents del RPCV.
  
Tercer
  
Com resulta dels antecedents, l'Ajuntament d'Onda va tramitar, en un primer moment, el Pla Parcial reclassificatori del nou sector industrial SUD-14.
  
Dins del període consultiu de l'article 39 de la LRAU, la Conselleria va advertir a l'Ajuntament que el Pla Parcial reclassificatori incloïa els terrenys del denominat Toll d'Ascla, d'uns 12.400 m², que estaven classificats pel Pla General com a sòl no urbanitzable d'especial protecció, la qual cosa incomplia l'article 83.2 del RPCV, que és clar en indicar que el sòl que pot ser reclassificat a través d'un Pla Parcial ha de ser sòl no urbanitzable ?no subjecte a especial protecció?.
  
Per a esmenar esta qüestió, l'Ajuntament d'Onda ha tramitat amb posterioritat una modificació puntual del Pla General per la qual s'eliminava l'especial protecció dels citats terrenys, de manera que el que ara se sotmet a aprovació definitiva autonòmica és la modificació i el Pla Parcial.
  
Quart
  
El 3 d'octubre de 2002, la Direcció General de Planificació i Gestió del Medi de la Conselleria de Medi Ambient ha emés Declaració d'Impacte Ambiental en relació amb el Pla Parcial reclassificatori del SUD-14. La Declaració d'Impacte establix les condicions següents:
  
i. Per a assegurar el correcte compliment de la Llei 3/1995, de 23 de març, de Vies Pecuàries, s'han d'incorporar al projecte definitiu els plans d'informació núm. 6 (datat en gener del 2001) i d'ordenació núm.13 i 14 (datats en l'agost de 2002) que fan referència respectivament a les afectacions físiques i jurídiques de les vies pecuàries al traçat de l'amplària legal i necessària de les vies pecuaris i mesuraments i a la secció dels vials afectats per les vies pecuàries. En estos es reconeix l'existència de la carrerada de Ratils, Via Pecuària núm. 47, amb una amplària legal de 12 metres, i de la carrerada del Reial del Camí Vell de Castelló, Via Pecuària núm.12, amb una amplària legal de 75,22 metres, i s'indica al seu torn les amplàries necessàries dins de la zona d'actuació que resultaran de 4 i 10 metres respectivament.
  
Complementant l'anterior, pel que fa als terrenys classificats en 1989 com a sobrants, atés que no hi ha delimitació de les vies pecuàries i que es desconeix l'actuació que sobre estos es pretén realitzar (excepte l'afectada per la zona verda o vials d'ús públic i que gràficament es poden apreciar en els plans informats pels servicis territorials de Medi Ambient de Castelló), s'haurà d'obtindre informe respecte d'això del Servici Jurídic de la Conselleria i, si és procedent, pronunciar-se la Direcció General de Patrimoni de la Conselleria d'Economia, Hisenda i Ocupació quant a les competències que té atribuïdes en esta.
  
ii. Se sol·licitarà autorització a la Confederació Hidrogràfica del Xúquer per a l'execució del projecte en la zona de policia de llits de riu, així com per a l'abocament de la xàrcia de pluvials.
  
iii. La zona verda que inclou el conegut com a Toll d'Ascla es considerarà com a sòl adscrit a la xàrcia primària, i que passa a ser de propietat municipal amb la intenció de mantindre en una situació ambientalment adequada a l'entorn. La plantació d'espècies vegetals atendrà a exemplars propis del clima de la zona i que no reuniren elevat consum hídric per al seu manteniment, i es recomana en les àrees més allunyades de la llacuna la integració d'exemplars arboris de secà (Ceratonia siliqua, Olea europaea) amb altres climatòfils (Pinus halepensis, Quercus rotundifolia), complementats amb vegetació arbustiva representada per Chamaerops humilis, Pistacea lentiscus, Quercus coccifera, Rhamnus alaternus). En l'entorn més immediat de la llacuna, sempre que es mantinga un nivell d'aigua sensiblement constant, s'elegiran espècies edatòfiles sense perseguir la creació d'un cinturó homogeni, és a dir, facilitant l'alternança d'espècies en determinades àrees perimetrals. Es recomana, per a l'estrat arbustiu, l'ocupació de Salix eleagnos subespècies angustifòlia, Salix atrocinerea i Nerium oleander, i per a l'arbori, Populus alba, Salix alba, Fraxinus angustifòlia i Celtis australis.
  
iv. Amb la intenció d'impedir la dispersió de partícules en determinades activitats industrials lligades al sector ceràmic, donat el predomini dels vents amb component de Llevant en la zona i l'existència d'assentaments residencials pròxims al nou polígon, així com els possibles efectes acumulatius, es prohibirà tot tipus d'emmagatzematge a l'aire lliure de materials acabats susceptibles de ser arrossegats i/o dispersats per l'efecte del vent. Per tant, estos elements s'hauran d'emmagatzemar en estructures tancades tipus nau industrial, que, al seu torn, estaran dotades amb els sistemes de reg per aspersió i aspiració de partícules que s'establisquen en el projecte de cada activitat industrial, és a dir, fent ús de la millor tecnologia disponible en l'actualitat. Tal condicionant s'haurà d'incloure en la normativa urbanística del sector.
  
A la vista de la Declaració d'Impacte, el Servici Territorial d'Urbanisme de Castelló, per escrit de 18 d'octubre del 2002, va sol·licitar de la Direcció General de Planificació i Gestió del Medi que informara si la modificació puntual del Pla General (que bàsicament elimina la condició de protegit de l'anomenat Toll d'Ascla) requeria la seua pròpia Declaració d'Impacte Ambiental, o si la declaració emesa amb ocasió del Pla Parcial del sector SUD-14 era ja suficient. En relació amb això, la Conselleria de Medi Ambient ha comunicat el següent, per escrit de 28 d'octubre de 2002:
  
«- I s'entén que la modificació puntual del sòl ara presentada té per objecte esmenar la falta d'adequació a la legislació vigent de la tramitació elegida per l'Ajuntament en primera instància, no introduint modificacions respecte de l'àmbit del sòl urbanitzable contemplat en el Pla Parcial, es considera que el dit projecte no suposa modificació de les consideracions ambientals realitzades en la corresponent declaració d'impacte ambiental i que els possibles impactes produïts pel desenrotllament del projecte inclouen els que s'ocasionarien amb motiu d'una modificació puntual del planejament.
  
- Així doncs, no es considera necessària la repetició del tràmit d'avaluació de l'impacte ambiental per a la mencionada modificació puntual sempre que la superfície a què es faça referència siga la mateixa que arreplegava el Pla Parcial avaluat?.
  
En relació amb el compliment de les condicions de la Declaració d'Impacte, cal assenyalar el següent:
  
- La documentació addicional aprovada pel Ple de l'Ajuntament d'Onda el 15 de novembre de 2002 ha inclòs en els plans d'ordenació les vies pecuàries, en els termes de la condició ?i- de la declaració. Amb independència d'això, en l'execució del Pla Parcial s'hauran de sol·licitar els informes a què es referix la declaració.
  
- Esta documentació aprovada el 15 de novembre ha donat igualment compliment, com després es veurà, a la condició ?ii- de la declaració d'impacte, relativa al Toll d'Ascla. En l'execució del Pla, s'hauran d'efectuar les plantacions de les espècies vegetals que es referix la declaració d'impacte.
  
- El 22 de juliol de 2002 es va aprovar definitivament una modificació puntual del Pla General d'Onda que incloïa en les Ordenances del Pla l'exigència a què es referix l'apartat ?iv- de la declaració, per la qual cosa esta es complix. En qualsevol cas, esta condició haurà de ser complida en l'execució del Pla.
  
- Com s'assenyala en el punt ?ii- de la declaració d'impacte, en l'execució del Pla haurà de sol·licitar-se per a les obres que es puguen situar en la zona de policia, l'autorització de la Confederació Hidrogràfica del Xúquer.
  
Cinqué
  
La inclusió dins del Pla Parcial reclassificatori dels terrenys del Toll d'Ascla, les conseqüències procedimentals de la qual ja s'han assenyalat, ha de ser analitzada per separat.
  
El Toll d'Ascla és, segons resulta de la documentació presentada, un brollador natural d'aigua a partir d'una antiga explotació d'argiles ja abandonada. El Pla General d'Onda va classificar este brollador d'aigua com a sòl no urbanitzable de protecció ecològica.
  
El Pla Parcial reclassificatori SUD-14 aprovat provisionalment per l'Ajuntament el 25 de juny de 2001 incloïa els terrenys del toll dins del sector, com a part del 10% de zona verda legalment exigible. Les consideracions de la Declaració d'Impacte Ambiental assenyalen que ...s'ha pogut constatar que l'entorn de la llacuna es troba actualment molt degradat, raó per la qual es considera una actuació favorable la seua inclusió dins de la zona verda del polígon industrial proposat de cara a la seua neteja i posterior manteniment, i la part dispositiva de la declaració establix en l'apartat ?ii- determinats condicionants que s'han de complir en relació amb el Toll d'Ascla.
  
La documentació complementària al Pla Parcial aprovada pel Ple de l'Ajuntament d'Onda el 15 de novembre de 2002 atorga a la llacuna del Toll d'Ascla la condició de xàrcia primària de zona verda adscrita, no computable a l'efecte del compliment del 10% de la reserva de zones verdes, per a la qual cosa s'incrementa la superfície de les zones verdes en 12.409 m² de sòl. Esta solució dóna ple compliment a la Declaració d'Impacte Ambiental i, amb esta, i respecte del tractament urbanístic del Toll d'Ascla, no hi ha obstacle a l'aprovació definitiva de la modificació i del Pla Parcial. Finalment, el sector té al seu càrrec, amb el tractament de xàrcia primària (zona verda) els terrenys de la llacuna, cosa que permet la seua cessió al municipi i la seua millor conservació, i, amb independència d'això, el Pla Parcial tindrà una zona verda del 10% del sector.
  
Sisé
  
La proposta que ara s'examina suposa la reclassificació de sòl no urbanitzable en urbanitzable. La legislació urbanística valenciana preveu la possibilitat que, durant la vigència d'un planejament general, es puguen plantejar noves actuacions integrades no previstes en el Pla que impliquen la reclassificació de sòl no urbanitzable comú en urbanitzable. Esta reclassificació es pot dur a terme a través del Pla Parcial reclassificatori previst en l'article 83.2.C del RPCV. Entre els requisits establits per l'article 83.2.C del RPCV destaquen els relatius a què l'actuació, encara que imprevista, siga compatible amb l'estructura urbanística del Pla General, que no es desvirtuen les opcions de l'ordenació original del planejament vigent i que l'actuació no s'opose a les directrius definitòries de l'estratègia d'evolució urbana i ocupació del territori establides en el Pla General. Es tracta, en definitiva, de valorar si l'ordenació estructural actual pot integrar-se coherentment en el nou model resultant d'agregar l'àrea que es reclassifica sense necessitat d'introduir en aquella canvis rellevants.
  
Estes noves actuacions no previstes en el planejament general que suposen reclassificacions de sòl no urbanitzable a urbanitzable plantegen també la qüestió de determinar quins hagen de ser les condicions de connexió i integració de la nova urbanització, així com la necessitat, si és procedent, de suplementar les infraestructures existents, tot això de conformitat amb l'article 18 de la Llei estatal 6/1998, de 13 d'abril, de Règim del Sòl i Valoracions (LRSV) i amb l'article 30 de la LRAU. En particular, ha d'existir la necessària previsió quant a accessos i quant a la suficiència de proveïment d'aigua potable i d'aigües residuals.
  
El Pla Parcial reclassificatòria que s'examina ha incorporat una documentació addicional de la qual resulta que el nou sector s'integra en l'ordenació estructural del Pla General i que s'ajusta a les seues directrius, i també existix una adequada previsió del seu accés. Quant al proveïment d'aigua i previsió del tractament de les residuals, cal assenyalar el següent:
  
- L'Ajuntament d'Onda ha informat que el sector disposarà de proveïment d'aigua potable que assegure la suficiència d'este amb anàloga regularitat a què disfruten la resta de construccions del terme municipal i que este proveïment estarà garantit a través d'un nou depòsit d'aigua que s'està construint actualment en una partida pròxima denominada la Trencadella, dins del Pla de Proveïment d'Aigües de la Plana.
  
- Quant a les aigües residuals, l'Ajuntament ha informat que l'estació depuradora mancomunada Onda-Betxí-Vila-Real, al col·lector de les quals es connectaran les aigües residuals, té capacitat per a admetre el nou cabal. En qualsevol cas, el projecte d'urbanització haurà de ser sotmés a informe de la Divisió de Recursos Hidràulics de la COPUT i de l'Entitat de Sanejament, i seran a càrrec del sector el compliment de les condicionants que establisca l'Entitat de Sanejament per a la seua connexió a la xàrcia. En este projecte d'urbanització s'haurà d'estudiar i s'haurà de justificar que les xàrcies externes al sector de proveïment, sanejament i drenatge de pluvials tenen capacitat per a absorbir l'increment de cabals que este Pla implica i estan en bon estat per a això.
  
Seté
  
L'article 14 de l'annex del RPCV, després d'exigir en els sectors destinats a usos industrials, com a norma general, una reserva mínima de sòl dotacional del 40% (el 10% de la qual ha de ser zona verda), afig que no obstant això, esta reserva podrà minorar-se per mitjà de resolució motivada del conseller competent en matèria d'Urbanisme, després de l'informe previ de la Conselleria competent en matèria d'Indústria i del Consell Superior d'Urbanisme, quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada.
  
Segons este precepte reglamentari, la minoració d'estàndards en els Plans Parcials industrials exigix resolució motivada del conseller competent en la matèria d'Urbanisme, resolució que requerix un informe previ de la Conselleria d'Indústria i del Consell Superior d'Urbanisme. Segons la disposició transitòria novena de la LRAU, fins que es constituïsca el Consell Superior d'Urbanisme, les seues competències les exercirà el conseller, després de l'informe previ de la Comissió Territorial d'Urbanisme. D'esta manera, i després de l'informe de la Conselleria d'Indústria, la Comissió Territorial d'Urbanisme ha d'emetre informe prèviament a la resolució del conseller d'Obres Públiques, Urbanisme i Transports. En els casos en què competisca a la Comunitat Autònoma l'aprovació definitiva del Pla Parcial que continga la minoració d'estàndards, el que establix l'article 14 de l'annex del RPCV significarà que l'aprovació definitiva correspondrà al conseller, després de l'informe previ de la Conselleria d'Indústria i dictamen del Comissió Territorial d'Urbanisme.
  
La Direcció General d'Indústria i Energia de la Conselleria d'Indústria i Comerç ha emés informe favorable a la minoració d'estàndards amb data 1 de novembre de 2001
  
D'altre banda, en relació amb la minoració d'estàndards en el sòls urbanitzable industrials, el 10 de novembre de 1999 la Direcció General d'Urbanisme i Ordenació Territorial va aprovar uns criteris d'aplicació de la dita minoració. En esta instrucció es preveu com un dels supòsits en què és possible la minoració el següent:
  
Plans parcials que prevegen la instal·lació d'indústries que ocupen una gran superfície, i s'establix per això una parcel·la mínima no inferior a 6.000 m². No seran possibles subdivisions de la parcel·la mínima establida en estos plans, ni tan sols per mitjà de fórmules de propietat horitzontal tombada, de lloguer, o d'un altre tipus, per la qual cosa només es podrà instal·lar una indústria per parcel·la. El pla haurà de preveure que quede lliure de l'edificació almenys el 30% de la parcel·la.
  
En els casos en què procedira la minoració, esta instrucció assenyala que s'hauran de complir les regles següents:
  
a. El Pla Parcial haurà de reservar un mínim de 10% de zona verda.
  
b. Els vials del Pla Parcial hauran de complir les condicions següents:
  
b.1. Preveure la connexió adequada i de qualitat amb el sistema viari exterior al sector. A l'efecte, es considerarà adequat un disseny d'accés que s'ajuste a les condicions establides, en funció de les característiques del viari exterior, en l'Orde del Ministeri de Foment de 16 de desembre de 1997 (BOE de 24 de gener de 1998). L'accés, en el supòsit de carreteres estatals, autonòmiques o provincials, haurà de ser informat per l'administració titular de la via.
  
b.2. Ser suficients a l'efecte de dotar de la condició d'accés rodat a totes les parcel·les.
  
b.3. Tindre una amplària suficient per a les característiques de l'actuació, amplària que no serà inferior als 15 metres. Amb independència dels vials de trànsit, el Pla podrà preveure, quan siga necessari, vials de servici (la finalitat bàsica del qual siga servir a les propietats rústiques externes a l'actuació) d'amplària menor, des dels quals no es podrà accedir directament a les parcel·les industrials.
  
b.4. La disposició i les dimensions dels accessos a les indústries des dels vials permetran el pas de qualsevol vehicle, fins i tot de vehicles pesants, sense que estos hagen d'efectuar maniobres sobre el vial. A l'efecte, el Pla haurà d'establir una distància de qualsevol tipus de construcció al límit de la parcel·la que permeta l'adequat accés a esta des del vial.
  
b.5. El Pla haurà d'incorporar un estudi de trànsit que justifique la suficiència del viari i el compliment dels requisits anteriors.
  
b.6. En tot cas es complirà la reserva d'aparcaments en sòl dotacional públic a què es referix l'article 15.2 de l'annex del Reglament de Planejament.
  
En el cas que ens ocupa, es complixen totes estes condicions, per la qual cosa s'estima que és possible informar favorablement la minoració.
  
Huité. De conformitat amb el que establix els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució d'execució.
  
En virtut de tot el que antecedix, la Comissió Territorial d'Urbanisme de Castelló acorda:
  
1. Aprovar definitivament la modificació puntual del Pla General d'Onda relativa a canvi de classificació en sòl no urbanitzable a la partida de Ratils.
  
2. Emetre informe favorable en relació amb el Pla Parcial Industrial del Sector 14 d'Onda, i elevar, respecte d'este, proposta de d'aprovació definitiva al conseller d'Obres Públiques, Urbanisme i Transports.
  
Castelló, 10 de desembre de 2002. El secretari de la Comissió Territorial d'Urbansime: Fernando Renau Faubell.